[{"text_idx": "#000000", "text": "Ma ei ole kunagi olnud eriti ja\u0308rjepidev aastakokkuvo\u0303tete tegija. Mul on selle jaoks blogis eraldi kategooria, aga kasutasin seda viimati aastal 2016 :D Ja\u0308tkan siis traditsiooni sellega, et nu\u0308u\u0308d, kus ma ja\u0308lle kokkuvo\u0303tte tegemiseni jo\u0303udsin, vo\u0303tan ma\u0308rkso\u0303nadega lu\u0308hidalt ka varasemad aastad kokku. Ehk et, ja\u0308tkates sealt, kus viimati pooleli ja\u0308i:"}, {"text_idx": "#000002", "text": "Hoolimata sellest, et 2020 ei olnud just pa\u0308riselt nii stressivaba lugemisaasta, kui mul plaanis oli... Ko\u0303igist va\u0308ljakutsetest hoolimata on mul ikkagi praegu tunne, et ma olen va\u0308ga o\u0303nnelik ja ta\u0308nulik. Et elus toimus positiivseid arenguid."}, {"text_idx": "#000003", "text": "Jah, koroona on tu\u0308u\u0308tu. Jah, kevadine isolatsioon u\u0308hes meeletu to\u0308o\u0308koormuse ja distantso\u0303ppega oli a\u0308a\u0308retult stressirohke aeg. Jah, Kaaslase haiglasse sattumine tuli ta\u0308iesti ootamatult ja eikusagilt. Jah, mu to\u0308o\u0308koormus on olnud su\u0308gisel ko\u0303ikuvam kui sooviksin, sest (ilmselt ta\u0308nu koroonale) on mu kliendid olnud keskmisest vaiksemad."}, {"text_idx": "#000007", "text": "Nagu ma naljatamisi so\u0303brannale hiljuti chatis u\u0308tlesin: kui to\u0308o\u0308 ja tervis on alles ning enamik na\u0308rvidest ka, siis on va\u0308ga hea aasta olnud :D"}, {"text_idx": "#000008", "text": "U\u0308heso\u0303naga \u2013 mul on imeline kodu, mul on to\u0308o\u0308alaselt uued va\u0308ljakutsed ja mul on absoluutselt imeline suhe. Lastega on ko\u0303ik ha\u0308sti, so\u0303pradega palju suhelda ei jo\u0303ua, aga nad on ka nunnud. What\u2019s not to like?"}, {"text_idx": "#000010", "text": "Kaunist vana aasta lo\u0303ppu teile ko\u0303igile :)"}, {"text_idx": "#000011", "text": "Uueks aastaks on ka plaanid tehtud, need katsun millalgi hiljem selle na\u0308dala jooksul blogisse kirja panna."}, {"text_idx": "#000012", "text": "Head asjad #61 \u2013 kokkuvo\u0303tted"}, {"text_idx": "#000013", "text": "Elu peab ikka aeg-ajalt u\u0308le vaatama \u2013 kokkuvo\u0303tteid tegema ja otsustama, kuidas edasi. Aasta lo\u0303pp on selleks a\u0308a\u0308rmiselt paslik aeg."}, {"text_idx": "#000015", "text": "Kui nu\u0308u\u0308d otse va\u0308lja o\u0308elda, siis \u2013 HULLUMAJA! Pa\u0308ris ausalt kohe. Nii hullumeelne aasta oli to\u0303esti viimati ku\u0308mme aastat tagasi."}, {"text_idx": "#000017", "text": "Aga ma olen a\u0308a\u0308retult ta\u0308nulik selle ko\u0303ige eest, mis juhtus. Miks, ma veel pa\u0308ris ta\u0308pselt ei tea. On omad mo\u0303tted, aga lo\u0303pliku selguse toob aeg. Igal juhul olen ta\u0308iesti kindel, et seda ko\u0303ike oli vaja \u2013 ta\u0308pselt nii hullumeelsel kujul, kui see aset leidis. Ehk selleks, et mind stabiilsusest korralikult va\u0308lja raputada ja panna ja\u0308rele mo\u0303tlema, mida ma elult o\u0303ieti tahan. Selle nimel rohkem pingutama..."}, {"text_idx": "#000018", "text": "Uusi toredaid inimesi tuli mu ellu sel aastal u\u0308llatavalt palju. U\u0308helt poolt laiema seltskonna na\u0308ol, kellega o\u0303nnestus nii mo\u0303nelgi toredal u\u0308ritusel aega koos veeta. Ma va\u0308ga loodan, et neid u\u0308ritusi tuleb veel palju. Teiselt poolt konkreetsete inimeste na\u0308ol, kellega rohkem vo\u0303i va\u0308hem juhuslikult suhtlema olen ja\u0308a\u0308nud. Esiteks Minna, keda mainisin na\u0308iteks siin. Teiseks u\u0308ks a\u0308ge nimekaim, kellega sai just kolmapa\u0308eva o\u0303htul koos kontserdil ka\u0308idud (kolm ta\u0308iskasvanut + viis last) ja pa\u0308rast seda teine veinio\u0303htu maha peetud, mis oli ta\u0308pselt sama mo\u0303nus kui esimene, aga olime targad ja o\u0303ppisime oma vigadest, nii et ka ja\u0308rgmisel pa\u0308eval oli hea olla :D"}, {"text_idx": "#000019", "text": "Oli so\u0303pru, keda o\u0303ppisin tundma ta\u0308iesti uuest ku\u0308ljest. Loodan, et meie so\u0303prus la\u0308heb sellest vaid tugevamaks."}, {"text_idx": "#000020", "text": "Paljud vanad so\u0303brad-tuttavad na\u0308itasid ennast minu jaoks sel aastal eriti armsast ku\u0308ljest, olles mulle sel hullumeelsel perioodil toeks. Ma olen nii-nii ta\u0308nulik neile ko\u0303igile."}, {"text_idx": "#000023", "text": "Olen va\u0308ga-va\u0308ga ta\u0308nulik ko\u0303igi 2016. aasta o\u0303ppetundide eest ning po\u0303nevil ko\u0303ige toreda ootuses, mis 2017 mu ellu toob."}, {"text_idx": "#000024", "text": "Lo\u0303petuseks aga veidike huumorit ehk katkend hiljutisest vestlusest Marisega:"}, {"text_idx": "#000025", "text": "Kui ma u\u0308ldse aastakokkuvo\u0303tteid teen, siis kipuvad need olema lakoonilised. Samal viisil ja\u0308tkates on mul 2015. aasta iseloomustamiseks vaid u\u0308ks ma\u0308rkso\u0303na \u2013 stabiilsus."}, {"text_idx": "#000026", "text": "Va\u0308hemalt hetkel ei suuda ma meenutada mitte u\u0308htki ma\u0308rkimisva\u0308a\u0308rset su\u0308ndmust... Nojah, seda ku\u0308ll, et ma\u0308rtsist alates olen to\u0308o\u0308tanud ta\u0308iskohaga \u2013 mis omakorda tegi meie rahalise seisu veidi paremaks, nagu aasta tagasi lootsin. Alates su\u0308gisest on o\u0303hus Abikaasa karja\u0308a\u0308rimuutus \u2013 selles osas toob selgust uus aasta."}, {"text_idx": "#000027", "text": "Eraeluliselt on asjad nii ja naa. Olen astunud pisikesi samme, oleks vaja astuda suuremaid, et kaugemale jo\u0303uda. Ega\u2019s muud, kui uuel aastal uue hooga."}, {"text_idx": "#000031", "text": "So\u0303nnidele lubatakse edukust ja ro\u0303o\u0303mu mitmes eluvaldkonnas, u\u0308liha\u0308id suhteid kodustega, tavapa\u0308rasest rohkem meelelahutust ja ku\u0308lalisi ning tihedamat suhtlust so\u0303pradega. Raha pa\u0308rast polevat so\u0303nnil muretseda vaja, to\u0308o\u0308alaselt soovitatakse vanal minna lasta, et to\u0308o\u0308asju huvitavamaks muuta, uue to\u0308o\u0308 otsijatel tuleks ise aktiivne olla ja siis leiab ootamatust kohast uue to\u0308o\u0308, ko\u0303igele lisaks pu\u0308hendavat so\u0303nnid tavapa\u0308rasest rohkem aega kodule, sa\u0308a\u0308stmata ei aega ega raha, et muuta seda luksuslikuks. Ja kooselu sujub rahuldavalt, kui so\u0303nn oskab olla romantiline."}, {"text_idx": "#000032", "text": "U\u0308heso\u0303naga meil on Abikaasaga u\u0308sna sarnased horoskoobid \u2013 lubatakse head ja paremat ko\u0303igil rinnetel. Mis nii viga uuele aastale vastu minna :D"}, {"text_idx": "#000033", "text": "Mo\u0303tlesin, et oleks a\u0308kki kohane teha va\u0308ike aastakokkuvo\u0303te \u2013 ko\u0303ik teised ju teevad. Vaatasin, mis ma varem kirjutanud olen ja to\u0303desin, et on to\u0303epoolest nii, nagu tundub \u2013 ma teen kokkuvo\u0303tteid siis, kui tuju on ja aasta lo\u0303pus seda tuju tavaliselt pole :D"}, {"text_idx": "#000034", "text": "Viimane sissekanne aastakokkuvo\u0303tte sildi all on 2012. aasta 1. jaanuarist, kus vo\u0303tsin lisaks muule jutule lu\u0308hidalt kokku 2011. aasta. Kuna mulle aga u\u0308snagi meeldib see u\u0308levaatlik kokkuvo\u0303te, mille tegin 2010. lo\u0303pus tagantja\u0308rele viie aasta kohta, vo\u0303iks samalaadselt ju ja\u0308tkata. Mo\u0303tlesin, et a\u0308kki lisaks sinna ka 2005. aasta, sest see oli aasta, mil blogi kirjutama hakkasin. Siis saabki praeguseks ta\u0308pselt ku\u0308mme aastat ta\u0308is :)"}, {"text_idx": "#000036", "text": "2014 mo\u0308o\u0308dus to\u0308iselt. Aasta algas vo\u0303lgades, mina to\u0308o\u0308tasin poole kohaga, Abikaasa oli to\u0308o\u0308tu. Veebruarist alates on ta to\u0308o\u0308tanud Pa\u0308rnus, mina leidsin kevadel uue to\u0308o\u0308 ning olin mais kahes kohas korraga, alates sellest ajast olen nautinud ko\u0303ige a\u0308gedamat to\u0308o\u0308d, mis minu jaoks hetkel u\u0308ldse olemas saab olla. 30. juubeli ta\u0308histamine nende su\u0308ndmuste valguses tundus igati kohane :)"}, {"text_idx": "#000037", "text": "Hetkel ootan muutusi u\u0308htviisi kannatamatult nii eraelus kui rahalises seisus. Eraelu on ko\u0303ige olulisem \u2013 on asju, mida ma pole blogis kunagi lahanud, aga mis vajaks lu\u0308ket paremuse poole. Esimest korda pika aja jooksul olen selles suhtes lootusrikas, sest mulle tundub, et ma pa\u0308riselt leidsin selleks vo\u0303imaluse."}, {"text_idx": "#000039", "text": "U\u0308ldiselt \u2013 bring it on. La\u0308hima kolme kuu eesma\u0308rke on u\u0308ks. Veel 30-aastaselt tahaks u\u0308he asjaga sotid selgeks saada. Aga see on isiklik :)"}, {"text_idx": "#000040", "text": "Lootsin blogi 10. su\u0308nnipa\u0308evaks ko\u0303ik postitused avalikustada, aga kui ma just ei viitsi iga pa\u0308ev 20 postitust u\u0308le vaadata (privaatseid on hetkel ta\u0308pselt 500), siis ei jo\u0303ua. Eks na\u0308is, pole ka nii oluline. Blogi rindel tahaks hetkel rohkem uut kujundust ja postituste teemasid veidi paremini hallata (tekitada u\u0308les riba, kuhu need grupeerida) \u2013 aga kujunduse osas pole ka mitte miskit rahuldavat leidnud, seega... Na\u0308is. Ko\u0303ik vastavalt tujudele ja vo\u0303imalusele :)"}, {"text_idx": "#000041", "text": "Tunni pa\u0308rast la\u0308heme ema poole aasta lo\u0303ppu ta\u0308histama. Lapsed ja\u0308a\u0308vad o\u0308o\u0308seks sinna, meie Abikaasaga tuleme tagasi koju, et uus aasta kahekesi vastu vo\u0303tta. O\u0303htul on plaanis kirjutada veel u\u0308ks traditsiooniline aasta lo\u0303pu postitus edusammudest pallirindel."}, {"text_idx": "#000042", "text": "Oh, kuidas mulle meeldivad algused! Ma ku\u0308ll kogu aeg ja iga pa\u0308ev u\u0308ritan ennast u\u0308letada ja natukene paremini elada, millegi uuega hakkama saada... Aga sellised algused annavad kohe ekstra suure motivatsiooni. Ta\u0308na on minu u\u0308leja\u0308a\u0308nud elu esimene pa\u0308ev :P"}, {"text_idx": "#000044", "text": "Uus aasta tuli FB-s istudes, olen oma pallidest endiselt totaalses so\u0303ltuvuses. Abikaasa olen praeguseks ammu seljatanud, hiljuti veel u\u0308he tuttava, nu\u0308u\u0308d ongi vaid ees too tuttav, kel ka\u0308sil 117 level. No mul on hetkel 44, millest kuidagi edasi ei saa. Kiskusin ennast vaevaga korraks ma\u0308ngust eemale, et see postitus ikka kirja panna :P"}, {"text_idx": "#000045", "text": "Ra\u0308a\u0308gitakse, et selline, nagu on uue aasta esimene pa\u0308ev, saab olema terve ja\u0308rgmine aasta. Noo, ma loodan, et po\u0303hiro\u0303hk pole mitte kisklemisel, vaid ikka sellel, kuidas me neid olukordi lahendada suudame. Sest no sai Abikaasaga nagistatud piisavalt, peamiselt ikka vanade probleemide pa\u0308rast, millele oleme varemgi lahendust otsinud, aga nagu na\u0308ha, siis siiani veel ei to\u0308o\u0308ta..."}, {"text_idx": "#000046", "text": "AGA. Hoolimata sellest, et voodist said ko\u0303ik va\u0308lja vasaku jalaga ja pa\u0308eva jooksulgi oli mitu situatsiooni, kus tekkis tahtmine labidas nurka visata ja karjuma hakata, suutsime vo\u0303rdlemisi rahulikuks ja\u0308a\u0308da ja asjad a\u0308ra lahendada. Ja ro\u0303o\u0303mustada ning pa\u0308eva nautida. Ja kui lapsed magasid, siis saime pikalt ra\u0308a\u0308kida ja mo\u0303ned uued reeglid paika panna. (Va\u0308lja) magamise ja lastega tegelemise ja arvutiaja ja so\u0308o\u0308mise kohta. Kuna pallid ootavad, siis ma ei viitsi neid praegu kirja panna, ehk mo\u0303ni teine pa\u0308ev."}, {"text_idx": "#000047", "text": "Igatahes on meil nu\u0308u\u0308d peenike kalender, kuhu ko\u0303ik saavad oma ka\u0308imised u\u0308les kirjutada. See on lihtsalt u\u0308ks vo\u0303rratult ilus kalender ja too pisike pilt seal lingi all ei anna mitte mingitki ettekujutust selle lihtsast su\u0308mpaatsest va\u0308limusest ja kenadest piltidest. Ostetud sai see peamiselt selleks, et Abikaasa saaks ko\u0303ik oma o\u0303htused u\u0308letunnid kuskile kompaktselt kirja panna \u2013 see reegel sai kuu aega tagasi paika pandud ja toimib ha\u0308sti \u2013 kui ma ise paberil na\u0308en, millal teda o\u0303htuti pole, siis on palju lihtsam sellega leppida, aega harjumiseks."}, {"text_idx": "#000048", "text": "Plika kleepekad la\u0308hevad ka sinna kalendrisse, no ja minul on ka vahel ka\u0308imisi... Ja Poisi nimi saab ka kirja, lihtsalt sellepa\u0308rast, et oleks o\u0303iglane, ehkki peale poole aasta taguste arstiku\u0308lastuste sinna vist eriti midagi kirjutada pole :D"}, {"text_idx": "#000049", "text": "Aga kalendril on viis tulpa ja ma leidsin viimasele, mis u\u0308le ja\u0308a\u0308b, ta\u0308iesti ideaalse kasutuse \u2013 sinna hakkan kirjutama meie menu\u0308u\u0308d. Ammust ajast on ju teadmine, et peaks na\u0308dala so\u0308o\u0308gid ette planeerima, aga parim saavutus on seni olnud kolm pa\u0308eva, misja\u0308rel seegi ununeb. Noh, nu\u0308u\u0308d ma igatahes otsisin kenasti na\u0308dala jaoks retseptid va\u0308lja, ka\u0308isin juba ta\u0308na nimekirjaga poeski ja ostsin igasugu kraami kokku. Issand, kui imeline on nii su\u0308u\u0308a teha, et tead ette, MIDA tegema hakkad ja ko\u0303ik vajalik kraam on to\u0303epoolest ka kodus olemas... MIKS me juba ammu nii ei tee?"}, {"text_idx": "#000050", "text": "Kui viitsiks, lingiks teile esimesi va\u0308lja valitud toite, aga ei viitsi, pallid ootavad ju."}, {"text_idx": "#000051", "text": "Igatahes on ko\u0303ik imeline. Mis siis, et vahepeal me tu\u0308litsesime, vahepeal ajasid lapsed virisemisega na\u0308rvi, lastel on nohu, Abikaasa veidi to\u0303bine, kodu pole ideaalses korras... Aga pa\u0308eval oli ideaalne ilm \u2013 soe, tuulevaikne, pa\u0308ikseline, isegi lund oli veidike, to\u0303ime kelgud va\u0308lja. Me pole NII ammu kogu perega o\u0303ues olnud! Saime palju olulisi reegleid paika pandud, et neid nu\u0308u\u0308d katsetama hakata, loodetavasti la\u0308heb kodune elu nende tulemusel palju mo\u0303nusamaks. Su\u0308u\u0308a tegime tervislikult, ahjus igasugu juurikaid. Ja ko\u0308o\u0308gi suutsin u\u0308le pika aja pa\u0308rast o\u0303htuso\u0308o\u0308ki kohe a\u0308ra koristada. Lastele jo\u0303udsime vanni ja jalavanni teha, neid hanerasvaga ma\u0308a\u0308rida ja varvaste alla rohelisi triipe maalida... Poes jo\u0303udsin ka\u0308ia, nu\u0308u\u0308d vo\u0303in rahulikult arvutis istuda."}, {"text_idx": "#000052", "text": "Uue aasta eesma\u0308rgid on mo\u0303ttes paigas, aga kirja panemiseks tahaks veidi su\u0308veneda, ei hakka seda ta\u0308na u\u0308le jala tegema."}, {"text_idx": "#000053", "text": "Imelist uut aastat teile, mu kallid so\u0303brad! Taasavastasin u\u0308he oma vana lemmiku: Natasha Bedingfield \u2013 Unwritten, mis sobib uue aasta algusesse nagu rusikas silmaauku."}, {"text_idx": "#000055", "text": "Elu on imeline. Me ise loome oma reaalsuse. Me ise saame valida, mida me mo\u0303tleme, mille poole pu\u0308u\u0308dleme, mida tunneme. Ko\u0303ik valikud on meie endi teha. Ja kui muretsemisest loobuda ning uskuda, et ko\u0303ik loksub paika, siis just nii la\u0308hebki. Minevik pole oluline ja tulevik on meie endi teha! Tehkem seda ro\u0303o\u0303muga :)"}, {"text_idx": "#000057", "text": "Ma pole u\u0308htsete aastakokkuvo\u0303tete tegemises kuigi usin olnud, aga nu\u0308u\u0308d tuli tunne, et ta\u0308itsa vo\u0303iks kirjutada. U\u0308htlasi vo\u0303iks tagantja\u0308rele paari so\u0303naga kokku vo\u0303tta ka ko\u0303ik eelmised aastad:"}, {"text_idx": "#000059", "text": "2010 on olnud vastuoluline aasta. Esimene pool oli igav, turvaline ja o\u0303nnelik. Teine pool pingeline ja keeruline, kohati heitlik, aga samas leidis aset mitu suurt ja olulist asja, mis ka kahtlemata va\u0308ga o\u0303nnelikuks tegid."}, {"text_idx": "#000061", "text": "Maikuus oli rohkelt reisimist ja ku\u0308lalisi, Plikale see ko\u0303ik just u\u0308learu ha\u0308sti ei mo\u0303junud ja ka meie elu oli sellevo\u0303rra pingelisem. Teise riiki kolimine ei ole kah kunagi see ko\u0303ikse pingevabam ettevo\u0303tmine."}, {"text_idx": "#000062", "text": "Suvi oli eriti palav ja ega keegi ei oleks osanud arvata, et me tervelt viieks ja pooleks kuuks kogu perega ema tillukesse korterisse elama ja\u0308a\u0308me. Pingeid oli ko\u0303vasti, aga mis neist enam... Keskendume ikka heale \u2013 Abikaasa leidis peaegu kohe praeguseid olusid arvestades va\u0308ga hea to\u0308o\u0308, Plika o\u0303ppis korralikult potil ka\u0308ima ning sai vanaema-vanaisaga suureks so\u0303braks, Poiss elas ka esimesed kolm kuud vanavanematega koos ja sai seega neid pidevalt na\u0308ha ja omaks vo\u0303tta."}, {"text_idx": "#000063", "text": "No ja siis leidsime lo\u0303puks pa\u0308rast pikki otsinguid SELLE koha, mis oli ostmist va\u0308a\u0308rt. Ja saime pa\u0308riselt pangast laenu ka. Ja kolisime esimesse pa\u0308ris oma koju."}, {"text_idx": "#000064", "text": "Ja ehkki mul on viimased kuud olnud pidevalt tunne, et asjad kasvavad u\u0308le pea ja mina enam ei jo\u0303ua, siis ku\u0308llap ma ikka jo\u0303uan, kuis muidu. Jah, kahe va\u0308ikese lapsega on olnud va\u0308ga raske, aga ma olen endiselt kindlalt seda meelt, et olukorra keerukus ei tulene mitte niivo\u0303rd lastest endist kui halbade asjaolude kokkusattumusest. Ko\u0303ik need kolimised ja pinged ja Abikaasa u\u0308letunnid... Oleks me elanud ko\u0303ik see aeg omaette turvalises kodus ja rutiinis ning Abikaasal oleks olnud regulaarsem to\u0308o\u0308, oleks elu praegu poole kergem, arvan ma. Seega ei saa kuidagi kahetseda otsust nii va\u0308ikese vahega lapsed saada, tuleb lihtsalt to\u0303deda, et asjaolud ko\u0303ige selle u\u0308mber ei sattunud just ko\u0303ige paremad ja nu\u0308u\u0308d tuleb rohkem vaeva na\u0308ha, et elu ja\u0308lle jonksu saada. Ku\u0308ll me saame ka :)"}, {"text_idx": "#000066", "text": "Esimene ja ko\u0303ige olulisem asi on kindlasti olla parem lapsevanem. Abikaasa lubas jaanuaris na\u0308dala puhkust vo\u0303tta \u2013 loodan, et saame selle 100% perele ja lastele pu\u0308hendada. Ma olen lugenud palju tarku raamatuid ja mul on nu\u0308u\u0308dseks hea teoreetiline baas \u2013 ma tean, kuidas PEAKS ka\u0308ituma. Nu\u0308u\u0308d on vaja ainult seda, et Abikaasa ka mo\u0303ned raamatud osaliselt la\u0308bi loeks, ma ei oska ko\u0303ike seda teooriat talle nii ha\u0308sti u\u0308mber jutustada, ise lugedes saab ikka paremini aru. Detsembrikuu oli tal to\u0308o\u0308l eriti kiire, polnud lihtsalt aega lugeda. No puhkuse ajal jo\u0303uab, pole va\u0308ga palju ka, 20+60 lk."}, {"text_idx": "#000069", "text": "Ja kui me suudame olla head lapsevanemad ning oma lapsi pu\u0308sivalt, o\u0303iglaselt ja rahulikult kasvatada, siis ta\u0308itub vast iseenesest ka teine oluline eesma\u0308rk: saada veidi aega kahekesi olemiseks. Ma u\u0308ldse enam ei unista millestki suurest \u2013 Abikaasa kaisus oma lemmiksarja vaadata, nii et lapsed ei sega, oleks ka ta\u0308itsa hea. Ja ehk jo\u0303uame millalgi ka selleni, et hakkame kord na\u0308dalas kahekesi va\u0308ljas ka\u0308ima... Aga see on kaugem tulevikumuusika."}, {"text_idx": "#000073", "text": "Ja\u0308in rasedaks, kolisin tagasi Eestisse ja sain lapse."}, {"text_idx": "#000074", "text": "Rohkem nagu polegi miskit o\u0308elda :)"}, {"text_idx": "#000077", "text": "Arvutasin just va\u0308lja, et lisaks ta\u0308iskohaga to\u0308o\u0308l ka\u0308imisele tegin 41 lisapa\u0308eva \u2013 pa\u0308ris kole! To\u0303e huvides tasub mainida, et neljandik neist sai tehtud jaanuaris, kus to\u0308o\u0308l ka\u0308imine oli pa\u0308rast lahkuminekut ainus asi, mis na\u0308rvid korras hoidis ning ei olnud seega piin, vaid... Kas just nauding, aga siiski va\u0308ga positiivne kogemus. Ma\u0308rtsis-aprillis Muraka asendamine, kui ta puhkusel oli, ajas natuke juhtme kokku, kuid oli siiski ka\u0308kitegu. Koledaks la\u0308ks asi alles aasta lo\u0303pus, kus lisapa\u0308evad polnud enam meeldiv rahateenimise vo\u0303imalus, vaid paratamatus (okei, keegi mul pu\u0308stolit meelekohal ei hoidnud, aga siiski). Enivei, halada pole mo\u0303tet \u2013 ta\u0308nu sellele sain ka\u0308ia Egiptuses (u\u0308tleme nii, et sellele kulunud summa oli viiekohaline), hambad korda teha (u\u0308le kolme aasta hambaarsti juures ja pea 4000 kr vo\u0303rra vaesem) ning fotoka osta. Ja jaanuaris peaks koledalt palka saama (et korteri tagatisraha a\u0308ra maksta. Vo\u0303eh). Nii palju siis overworked osast."}, {"text_idx": "#000080", "text": "Mo\u0303tlen, mida siia kirjutada, kuidas kogu see hullumeelsus kokku vo\u0303tta... Paljust olen varemgi kokkuvo\u0303tvalt ra\u0308a\u0308kinud. Aga noh, topelt ei ka\u0308rise ;)"}, {"text_idx": "#000081", "text": "Esiteks kindlasti rahaline so\u0303ltumatus \u2013 ei mingit rahalist toetust emalt ega A-lt. Minu pa\u0308ris enda raha ja vo\u0303imalus kulutada seda ta\u0308pselt nii, nagu pa\u0308he tuleb. Na\u0308iteks ko\u0303igest na\u0308dalase etteteatamisega otsustada, et oleks a\u0308ge kaheks na\u0308dalaks Egiptusesse minna. Vastutustundetu alkoholi tarbimine. Suuremal hulgal riideid. Jne jne jne.\nTeiseks Murakaga kokku kolimine \u2013 unustamatu aasta ses mo\u0303ttes. Paremat korterikaaslast ei oska ette kujutadagi \u2013 ko\u0303ik need jutuajamised ja peedi joomised ja muud lollused. I really miss you!\nKolmandaks Lepp! Kaks ko\u0303ige hullumeelsemat kuud minu elus, ko\u0303ige hullumeelsem suvi mu elus. Aeg, mille jooksul ma meeletult palju muutusin... Pool minust on nu\u0308u\u0308d ta\u0308iesti teistsugune. Ja ma olen sellega u\u0308pris rahul :)"}, {"text_idx": "#000082", "text": "Emotsionaalselt kole heitlik aasta. Olen mitu korda pa\u0308ris katki olnud, aga sellest o\u0303nneks suhteliselt kiiresti u\u0308le saanud... Ta\u0308nu toredatele inimestele, eriti pikkadele pandavatele poistele :P U\u0308ks ravib teist, teadagi va\u0308rk."}, {"text_idx": "#000083", "text": "Mis tegemata ja\u0308i? Va\u0308lismaale to\u0308o\u0308le ja\u0308i minemata \u2013 plaan hajus Lepa ajal ja ei tulnudki enam va\u0308ga tagasi. Nu\u0308u\u0308d on natuke tulnud ja\u0308lle, aga ei tea... Na\u0308is."}, {"text_idx": "#000085", "text": "Midagi enamat ei oskagi nagu nimetada."}, {"text_idx": "#000086", "text": "U\u0308ldiselt \u2013 ma olen endaga rahul. Ma olen eluga rahul. Ma olen selle aastaga rahul. Ja mul on palju unistusi, need ko\u0303ik vajavad realiseerimist."}, {"text_idx": "#000087", "text": "Ja ma mo\u0303tlesin kirja panna palju toredaid uue aasta soove ja lubadusi, aga pole vist mo\u0303tet. Koondagem ko\u0303ik sellele: ma tahan, et ma oleksin o\u0303nnelik. Ja et mu la\u0308hedased oleksid o\u0303nnelikud. Sest kui olla o\u0303nnelik, on ko\u0303ik muu ta\u0308htsusetu :)"}, {"text_idx": "#000089", "text": "Ilusat vana aasta lo\u0303ppu teile, kallid so\u0303brad!"}, {"text_idx": "#000090", "text": "PS. Murakas, sinu kaart sai juba eile posti ja o\u0303ekese-Iirise-Liina omad ta\u0308na. Be prepared!"}, {"text_idx": "#000091", "text": "PPS. Muuseas jo\u0303uti minu blogini Google\u2019i otsinguga: pa\u0308rnu hull rajoon"}]